
OBITELJ 

ILUS’ TROVANI TJEDNIK 
ZA HRVATSKU PORODICU 


U ZAGREBU 11. SRPNJA 1937 


IX. GODIŠTE BROJ 28. 



Slika desno: HRVATSKI PJESNIK IZ SUBOTICE - ALEKSANDAR KOKIĆ, koji je izdao 
zbirku pjesama „Klasovi pjevaju* i koji surađuje u našem listu, na današnji dan u Su- 
botici prikazuje Gospodu prvu Nekrvnu Žrtvu. U očekivanju tog radosnog dana spjevao 
je mladi pjesnik tri iskrene pjesme, koje donosimo na prvoj stranici ovoga broja „Obitelji* 



K DANU NJEGOVA DOLASKA 


U ZATIŠJU 

A kako je lijepo 

povučen u tišini sjemenišnog vrta, 
dok u dašku vjetra šušti zeleno granje, 
zaboraviti na svoje obične misli, 
brige svakidanje; 

i sjetit se onog svečanoga časa, 
radosti, pogleda i svega, 
kada nakon tolikih iščekivanja 
i tolikih zaufanih molitava 
susretnem Njega . . . 

0 kako je lijepo 
osjećat duboko u srcu 

svojih mladenačkih snova i čežnja 
blisko ostvarenje 

1 u Onom, kojega pogled 
otkriva duši smisao života i patnja, 
naći svoje konačno smirenje. 

RADOST NJIVA 

Poći ću dragim žitorodnim njivama, 

0 kako ih srce već dugo želi, 
znadem: dočekat će me 

dah poljskog cvijeća 

1 klasovi zreli. 

Nad beskrajnim morem pšeničnim, 

kada ga rastaljenim zlatom jutarnjeg svijetla 

sunčeve zrake poplave, 

nad bijelim salašićima 

skrivenim u zelenilu dudova starih 

uzdignut ću ruke drhtave. 


Spjevao Aleksandar Kokić 

Zalepršat će zeleno kukuruzovo lišće, 

zašuštit će klasje, 

zanijemit ševa pjesmom zanijeta, 

jer u svojim rukama slabašnim 

držat ću krhko Tijelo 

nevinog Janjeta. 

DAN ČEZNUĆA 

Bože moj, 

daj da zaboravim 

svagdanjih darova vrijednost 

i ljudskih riječi ljepotu, 

da zaboravim uspomene djetinjstva, 

to drago blagdansko svijetlo 

u običnom životu. 

Iz srca izbriši sjećanje 

na duše, koje su me u danima sjetnim 

iskrenom ljubavi sretale, 

sjećanje na maštanja i snove, 

kad sam na čas .mislio, 

da bi mi pod nebom, gdje sunca nema, 

nade i radosti cvjetale. 

Bože moj, 

daj da zaboravim svu prošlost svoju, 
dane, za koje me veže spomen drag, 
da bi mi čas Njegova svečana dolaska 
na dan Prve svete Žrtve 
ostavio duši 
neizbrisiv trag . . . 

Zagreb , 22 VI. 1937. 

Novela 


BOŽJA PRAVDA 


Napisala Grazia Deledda 


Tom neobičnom događaju prisustvovao sam 
baš ja glavom — pripovijedao je starac nama 
ženama, koje smo sjedile u sjeni kupatila, i četi 
polugolih dječaka i mladića, koji su potrbuške 
naokolo ležali s tijelom ha suncu, a s glavom 
u sjeni. — Još kao dječak rado sam prisustvo- 
vao porotnim raspravama na sudu... Nema na 
svijetu mjesta, gdje bi se život u čitavoj svojoj 
bijedi i u svojoj strasti, a katkad i u svojoj ve- 
ličanstvenosti, bolje upoznao! Pripovjedit ću vam 
sada, kad imamo vremena, neke od tih zgoda: 
a danas ću započeti s jednom, koja me evo iza 
pola vijeka još uvijek muči i zapanjuje i koje 
sam se sjetio u mnogim prigodama. 


šao i da je tko drugi ušao. Ta me je nesreća 
posve rastrgala: povukao sam se u se, kažnjen 
od Boga, no ipak sam molio i čekao njegovu 
božansku pravdu.« 

* 

Zatim započe rasprava, ponešto monotona i 
rastrgana. Svjedoci, koji su optuživali, bili su 
upravo susjedi one nesretnice Svi su tvrdili, da 
su one večeri, kad se zločin zbio, vidjeli ući čo- 
vjeka, koji je sada sjedio na optuženičkoj klupi, 
i da su opazili, kako je njegov izgled sumnjiv i 
opasan i kako se kradomice šulja. Jedna žena 
mršava, prkosita, možda histerična ustvrdi, da 
je malo iza dolaska tog čovjeka čula nesret- 


Dakle, na optuženičkoj klupi sjedio je posta- 
riji čovjek obučen u crno. Iza običnih formal- 
nosti bje pozvan da govori. Ustane polako; bi- 
jaše visok, u licu mrk i tako mršav, te se činilo, 
da su mu se obrazi uvalili u usta; a vjeđe, kao 
da su umorne od pospanosti, padale su mu na 
oči, kojih se modra boja tek kadikad vidjela. 


niču, kako viče boreći se zastalno od njegova 
napadaja. Drugi su svjedoci, optuženikovi ta- 
mnički drugovi, svjedočili o njegovu neobičnom 
ponašanju, koje pokazuje, da je sulud. 

* 

On je slušao, a da više nije niti otvorio usta, 
prignute glave izložene svačijim udarcima. Iza 


»Ovo je ta zgoda,« reče mirnim i tužnim gla- 
som, a da nije nikoga pogledao. »Bio sam onda 
činovnik na carinarnici i prilično sam zasluživao. 
Uveče sam se vraćao kući posve umoran i ra- 
strojen, pa sam ponekad izlazio malo na zrak, 
da popijem čašu vina . . . Tako jedne večeri su- 
sretnem onu nesretnicu; poznavao sam je; slu- 
žila je kod nekog moga rođaka i svi su se s njom 
šalili. Povede me svojoj kući ... U svemu smo 
se samo tri puta susreli . . . Drugi sam put tamo 
našao nekog čovjeka, koji se s njom razgovarao 
i koji je bio tako drzak, da se nije ni osvrtao 
na me. A kad je otišao, ona mi reče, kako se 
boji, da će je on jednom ubiti — ne iz ljubo- 
more ili česa drugoga, nego jednostavno, jer je 
mrzi . . . Nije mi rekla, ko je on. Treći put . . .« 

Ovdje optuženik časkom zašuti, kao da se na- 
stoji sjetiti nečesa; zatim proslijedi podglas, 
kao da govori sam sebi: 

»Kršćanski sam i vjernik — premda sam gri- 
ješan — i čvrsto vjerujem u Boga i u njegovu 
pravdu. Kunem se imenom Gospodnjim, da je 
istina ovo, što pripovijedam. Treći put,« nastavi 
glasnije, »kad sam bio kod nje, silno me bo- 
ljela glava, jer sam mnogo radio ili možda, jer 
je večer bila sparna i olujna. Izlazeći iz kuće 
opazim, da prema njoj ide onaj čovjek, kojega 
se žena bojala . . . Pođem na kratku šetnju uz 
rijeku, zatim se povratih kući, jer je, sjećam se, 
duvao jak vjetar i počela kiša. Narednog sam 
dana bio zatvoren pod otpužbom, da sam uda- 
vio onu nesretnicu. Na prvim sam se preslu- 
šanjima očajno branio i optuživao čovjeka, ko- 
jega sam držao za pravog krivca. Ali mi nije 
bilo moguće da ga bolje opišem. Nisam ga po- 
znavao: čini mi se, pače sam siguran, da je bio 
iz drugog mjesta. Ali se niko nije obazirao na 
moje izjave. Nesretničine susjede vidjele su me, 
da sam ušao, i pošto su se zatim povukle zbog 
oluje, koja je prijetila, nisu vidjela, da sam izi- 


kako je ušao u krletku, nije nikad podigao oči, 
a na časove se činio odsutan ili kao da ga se 
rasprava i ne tiče. 

Ali mu jedan od porotnika upravi neka pita- 
nja. Njegovo lice oživi, njegove se preplašene oči 
po prvi put upraviše u svoje suce. I odjednom 
ga zahvati nervozni drhtaj, pa se onesviješten 
pruži. Za časak je bilo prekinuto preslušanje. 
On se osvijesti i ustane, a izgledao je kao mrtvac, 
koji je uskrsnuo. 

»Molim sud, da me još sasluša,« reče, »zlo- 
činac je ovdje među nama. Bog mi je dozvolio 
da ga prepoznam. Bog mi daje pravdu. I on, 
zločinac, sjetio se, da sam ga prepoznao, i htio 
bi, ali ne može da pobjegne.« 

Nasta čas duboke šutnje: svi su stajali nepo- 
mično, kao da ih je netko pretvorio u kipove 
od soli. Zatim počeše da gledaju jedan drugoga. 

Napokon predsjednik reče optuženiku, neka 
pokaže čovjeka. Optuženik šapne: 

»Jedan od porotnika.« 

Ovaj udarac bio je jači od prvoga: porotnici 
se svi uskomešaše, postiđeni, a sve oči bile su 
upravljene na njih. Predsjednik zatraži, neka se 
prekine preslušanje, ali optuženik zamoli, da ga 
još puste govoriti. • 

»Ne ću odati nikoga, samo se obraćam čo- 
vjeku, kojega držim krivcem, i govorim mu: radi 
tako, da se pokaže moja nevinost; možeš i po- 
bjeći, ja te ne ću odati. Dosad sam trpio svoje 
muke i bio sam spreman da pretrpim i kaznu, 
da okajem svoje grijehe. Ali evo mi je Bog dao 
znak; on hoće, da bude zadovoljena pravda.« 

Starac je gledao prema desnom krilu porot- 
nika, a oni, da kažem po istini, iza prve navale 
protesta pokazaše nepovjerenje jedni prema 
drugima. Ali su optuženikove oči bile luđački 
ukočene i nitko na koncu nije vjerovao njego- 
vim riječima, premda su svakome ježuri pre- 
letjeli kožom. 

MAJKA BOŽJA 
SLJEMENSKA 
KRALJICA HRVATA 


Slika desno : 

RELIJEF MAJKE BOŽJE - 
KRALJICE HRVATA, KOJI SE 
NALAZI IZNAD OLTARA U 
SLJEMENSKOJ KAPELICI, 
IZRAĐEN JE OD TEŠKE ORA- 
HOVINE I OKRUŽEN SJAJNIM 
SREBRENIM MOZAIKOM, A 
DJELO JE AKADEMSKOG 
MAJSTORA R. HUDOKLINA 


KAPELICA KRALJICE HRVATA NA SLJEMENU 


Ođ pređe rukom preko čela — i dok je pred- 
sjednik ustrajno zahtijevao, da se prekine pre- 
slušanje, nadoda drhtavim glasom: 

»Bože moj, Bože moj, stigao je čas tvoga 
obećanja. Ne za me, nego za slijepe ljude; ne za 
me, nego za one, koji ne vjeruju u tvoju prav- 
du. Pokaži dakle, da ona ne počinje samo s kra- 
ljevstvom smrti.« 

Te je riječi govorio s takvom vjerom, da su 
svi osjetili ježure. A njegovo lice kao da se još 
više ispraznilo i postalo gotovo prozirno. I vi- 
dio se znoj, kako u 
kapljama pada s nje- 
govih prsta. 

I eto, dok predsjed- 
nik objavljuje, da se 
prekida preslušanje, 
te ustaje, da pođe, i 
dok drugi čine to 
isto, jedan se od po- 
rotnika zanjiše, pada 
nauznak k jednome 
drugome, koji je pri- 
preman da ga pridr- 
ži . . . Dolazi pomoć, 
ali on nije došao k 
svijesti. Jedan sat — 
iza kako je poveden 
u bolnicu, umre. Ka- 
snije se doznalo, u 
toku istrage, da je 
pravi krivac bio — on. 

Preveo L. P. 


Sljemenska kapelica, to omiljelo prošte- 
nište Hrvata, doziva evo po peti put pobo- 
žne hodočasnike na vrh Zagrebačke gore. 
U nedjelju 11. o. mj. navršava se pet go- 
dina kamenite kapele, što je vjerni Hrvati 
podigoše u čast svoje Nebeske Kraljice. 
Sitnim doprinosima već je dostojno ukra- 
šeno to ljupko svetište, ali će se u buduć- 
nosti i još ukrašivati, a od naročitog će značenja 
biti fresco-slike na pokrajnim zidovima. 

U nedjelju 11. srpnja opet će pohrliti hiljade 
Zagrepčana, Primoraca i Zagoraca, da se poklone 
i pomole Majci Božjoj Sljemenskoj, Kraljici Hr- 
vata, opet će odjekivati Marijina pjesma, opet 
će posebni plam sjati u očima proštenjara kao 
odsjev duša, koje vjeruju u pomoć Božju i za- 
štitu Marijinu. Prigibat će se koljena pred okru- 
njenim likom, a svakom će u duši sjati tvrda 
vjera u pomoć One, koja vjernih Hrvata nikada 
nije ostavila. Z. I. 

Slika lijevo : 
DAVIDOV GFOB 
U JERUSAUMU 
Taj će grob posje- 
titi i hrvatski hodo- 
časnici, koji su dne 
9. o. mj. krenuli u 
Svetu Zemlju 


OVNUJSKA GLAVA 


Napisao Ante Šimčik 


Češka porodica gospode Hongvica iz Bi- 
skupica ima u grbu crnu ovnovu glavu u crvenom 
štitu, otvorenu kacigu na štitu, na njoj krunu i 
na njoj pol crnog ovna. Za tu porodicu pripo- 
vijeda se, da je taj grb dobila na slijedeći način: 

Neki vitez vješt vojničkim poslovima bio je 
ostavljen za obranu u krajiškom gradu u Hrvat- 
skoj zemlji, i svi ljudi, koji su bili na tom gradu, 
bili su pod njegovom rukom. Po odlasku vladara 
iz tog mjesta dođe velika sila neprijateljska i 
iznenada podsjedne grad. Neprijatelji su htjeli 
podsjednute prisiliti gladom da predaju grad, 
jer ga nikakvom drugom moći nisu mogli osvo- 
jiti. Kad su to vidjeli oni sa grada, pokazivali su, 
kao da imaju svega dosta i izobilja. Na obje su 
se strane marljivo starali, kako bi jedni druge 
mogli prevariti. Podsjednuti uzdali su se u tvr- 
doću grada, a neprijatelji su imali dobru obavi- 
jest od svojih uhoda, da branitelji moraju pre- 
dati tvrđu, jer ih je počeo mučiti glad. I već su 
se bili sklonili na predaju, samo su htjeli da 
budu sigurni za svoje živote, pa su o tom odlu- 
čili pogađati se s neprijateljem. 

Poglavnik grada opominjao ih je i molio, da 
se još tri dana strpe. Ujedno jm javi, da od svo- 
ga gospodara naskoro očekuje pomoć. Obeća- 


vao je ujedno, da će svakome od njih izraditi 
milost i nagradu kod vladara, ako se u ovoj po- 
trebi pokažu stalni i čvrsti. Onda ih pozva, da 
s njim sjednu i da se okrijepe. I zapovjedi, da 
ovna, kojega su još jedinoga imali na gradu, 
zakolju, krv iz njega iscijede i nekoliko volov- 
skih koža njome pokvase te onda objese na zi- 
dove gradske. 

Neprijatelj ^vidjevši nove kože razumio je, da 
imaju dosta hrane na gradu i digavši tabor ode 
dalje. I kad je vladar zatim poslao pomoć op- 
sjednutima i nanovo ih opskrbio živežem i sva- 
kojakim potrebama, nije našao na gradu više 
živeža nego samo jednu ovnovu glavu. I ispi- 
tavši, kako je neprijatelj otišao od toga gra- 
da, darova onomu vitezu za vječnu uspomenu 
onu glavu ovnujsku i nagradi njegovu vjernost. 

Ova priča jamačno nema druge podloge osim 
one ovnujske glave u grbu spomenute češke fa- 
milije i poznata je na mnogim mjestima. U Pri- 
morju se pripovijeda nešto slično za Ivana Fran- 
kopana, kojega su tobože podsjedali Mlečani 
u Omišlju, a on ih prevario bacivši s turna tele, 
koje je bio nahranio dobro pšenicom. I nepri- 
jatelji se okaniše podsade misleći, da u gradu 
ima još dosta hrane. 


TKO ĆE VIŠE POŽELJETI 


Sastali se tri prijatelja u Strasburgu u jed- 
noj gostionici na razgovor. Među ostalim dođe 
razgovor na razne želje, pa će jedan od njih: 

Ja bih želio, da oko cijeloga grada Strasbur- 
ga budu zabodene same igle; kraj svake igle da 
.sjedi krojač,, svi ti krojači da šivaju cijelu go- 
dinu vreće, te vreće da se napune dukatima — 
i onda bih imao dosta.« 

Drugi će nato: 

»Ja bih opet radije, da je strasburška kate- 
drala ispunjena od poda do stropa samim mje- 
nicama. Svaka mjenica da glasi na onu svotu, 


koju si ti malo prije spomenuo. To bi mi bilo 
dosta . . .« 

Treći šuti, pa ga ostala dvojica upitaju: 

»Ti sigurno nešta većega ne možeš poželjeti, 
je li?« 

»Ne,« odgovori ovaj. »Ja bih najradije, da 
vas obojice nestane, pa da ja vaš imetak nasli- 
jedim!« 

Slika na omotu: 

U vrijeme žetve 

Foto Ava/a 

Izvorni roman „Obitelj i 


BILJEŽNICA S KOCKAMA 

ROMAN IZ SUVREMENOG ŽIVOTA — NAPISAO IVO BALENTOVIC (Nastavak) 
II. 


Glavna je ulica bila vrlo živahna Ljudi su kao 
mravi gmizali jedan pored drugoga. Jutarnja 
je magla zagrlila kupole pospanih krovova i 
crepovi su se sjali od jesenske vlage. Ulica je 
tekla kao rijeka i šumjela poput goropadnog 
slapa. Taj šum bio je nakićen jezovitom drekom 
mnogih automobila, tutnjavom cinkajućih pla- 
vih tramvajskih vagona, koji su se klizali kao 
zmije. 

Tog jutra Marcel je utvrdio, da je prehlađen 
i da imade nasrtljivu jesensku hunjavicu. U od- 
ređenom razmaku, od kakve dvije minute, va- 
dio je smeđi rupčić, brisao nos i nervozno ga 
trpao u džep. Prodrtina je u džepu bila sve šira. 
Osjetio je, da mu je nos crven kao suton, i to 
ga je počelo uzbuđivati. 

Susreo je prijatelja, kojemu je lice bilo zasje- 
njeno širokim obodom crnoga šešira. 

»Zdravo, Matija, zlatni mladiću!« 

»Servus, Marcel!« 

Pošli su zajedno. Ulica ih je zagrlila i poni- 
jela na svome talasu. 

Mladić je pričao o svome najnovijem romanu. 
Djelo imade stoosamdeset stranica. 

»Kako se zove taj roman?« 

»Život!« 

»Kada izlazi?« 

»Već je izišao i . . .« 

»I . . .?« Marcel znatiželjno pogleda u lice mla- 
dića. 

»Zaplijenjen je!« 

»Gle!!« 

»Previše istine! Znaš, propisno su mi zasolili. 
Htio sam napisati istinu, a to je, kako ti je 
dobro poznato, danas potpuno nemoguće.« 

»Hm, da!« 

Išli su šutke i zurili u rumena lica brbljavih 
žena. Ulica je šumjela, muklo i sablasno. Kroz 
oblake se probilo sunce i pokazalo golemo uža- 
reno lice. Jedan se oblak lijeno protegnuo i za- 
krio ga, ali mu je sunce dalo smrtonosni polju- 
bac i on se rasplinuo. Sunce je prosulo po mo- 
krom asfaltu svoje rastaljeno srebro. 

Marcel je brisao nos. Na uglu zastadoše. 

»Zdravo, prijatelju!« 

»Zdravo!« 

»I kad opet napišeš roman, gledaj da ne bu- 
deš takve sreće. Piši, znaš romantične priče o 
mjesečini i karamfilima.« 

Zamislio se i blago nasmiješen zurio u ritmi- 
čko gibanje prolazničkih nogu. Neka je žena 
imala krive noge i navorane čarape. Neki je čo- 
vjek nosio cipele bez jedne pete. 

Netko ga je gurnuo u rebra. Bio je to drug 
sa fakulteta. Urednik nacionalnog i socijalnog 
mjesečnika. 


Marcel je ispitivalački motrio njegov novi ka- 
put i plavi svileni šal. 

»Je li to prava svila?« 

»Zašto? Valjda jest. Nego kuda ideš?« 
»Imam hunjavicu. Šta mi preporučuješ?« 
»Bormentol-vaselin!« 

»Šta još?« 

»Lipov čaj!« 

»I to je sve?« 

»Dvanaest velikih rupčića.« 

»Nego,« urednik mu je položio svoj bijeli 
dlan na rame, i»trebam jednu političku novelu. 
Da li imadeš nešto slično?« 



ŠPANJOLSKI GENERAL MOLA, 
slavni zapovjednik sjevernih nacionalističkih četa i organizator 
ofenzive u Biskaji i na Bilbao, koji je poginuo u jednoj avionskoj 
nesreći 

»Slično? A koliko plaćaš po retku?« 

»Tako!?« začuđeno će ovaj. »Ti radiš za no- 
vac?« 

»Da, od sada samo za novac.« 

»Koji su razlozi?« 

Marcel zarije ruku u prodrtinu lijevoga dže- 
pa, desnicom obriše nos i reče: 

»E, to su neki posebni razlozi . . .« 

»Žalim,« reče uredik. »Zasad ne mogu pla- 
titi. Zbogom!« 

Marcel se požuri naprijed i zaokrene u spo- 
rednu ulicu. U kutovima usana titrao mu je go- 
rak osmijeh. Pošao je na fakultet mrzovoljan i 
zamišljen. 

Naveče je stajao pred kavanom »Zdravlje«. 
Nebo je bilo vedro i hladnoća je ljubila gola 
mjesta tijela upravo požudno. Podigao je ovrat- 

nik i poravnao nabore kaputa. Koraknuo je na 
stepenicu trijema kuće broj jedanaest i zagle- 
dao na suprotnu stranu. 

Opazio je kroz staklo jednu žensku glavu, 
koja je bila sagnuta i lebdjela povrh nekog ve- 
likog bijelog papira. Djevojka je podigla glavu 
i uprla oči kroz staklo. 

Marcel svrati pogled prema uglu. Mršav i bli- 
jed čovjek stajao je kraj svoje provizorne ku- 
ćice, trljao ruke i zvučnim tenorom viknuo: 

»Maroniii! Maroniii . . .« 

Osjetio je u duši neku pobjedničku radost. 

»Mala mora najprije postati znatiželjna,« re- 
zonirao je. 

Doista: djevojka je ustala, protegnula se i za- 
dovoljno spustila oči. Zatim je došla pred vrata 
i naslonila lice na staklo. Marcel je šešir navukao 
na desno oko. I tiho je zapjevuckao: 

»Ti moja zlatna ribice. 

Vrati se, vrati, ne gledaj me! 

Ti mala, slatka ribice . . .« 

Djevojka je uporno gledala u pravcu, gdje 
je on stajao. Došao je jedan automobil i stao 
pred radnju. On se udaljio deset koraka i na- 
jednom opazio djevojku pored sebe. Nije ga ni 
pogledala. Dostigao ju je, podigao malo šešir 
i hrabro izbacio: 

»Oprostite! Htio bih samo da vas pitam: kako 
se moglo desiti ono sa bilježnicama?« 

Djevojka ga je mirno gledala u oči. Ali je 
šutjela. 

»I onda . . . Htio bih vam reći svoje ime. Zo- 
vem se Marcel.« 

Djevojka je spustila trepavice i jedva se pri- 
mjetljivo osmjehnula: 

»Buga.« 

Tada se on udaljio i na rastanku prošaptao: 

»Buga, laku noć.« 

Nije se više osvrnuo i nije znao: da li se mož- 
da ona osvrnula? 

III. 

Popodnevno sunce je pripeklo kao usred lje- 
ta. U uredništvu »Dnevnog Lista« zujali su tele- 
foni. Daktilografkinje su virtuoznim pokretima 
vitkih prstiju plesale po tipkama pisaćeg stroja. 
U dvorištu je zujao klavir i javila se violina. 

»Glazba, glazba!« nasmija se urednik vanjsko- 
političkog uvodnika i odjuri u svoju sobu. Na 
hodniku su titrali koraci. U sobi za pokrajinske 
vijesti i zabavni dio bio je prozor otvoren širom. 
Urednik Ivan Div je sjedio za svojim stolom i 
brisao naočale. Zatim je položio glavu u dlan 
desne ruke i predao se milovanju sunčane svjet- 



Svatko ne može ići u kupalište, 

ali 

svatko može žrtvovati 100 — dinara (20-25 ve- 
likih boca) i mjesec dana piti, mjesto druge vode 
samo našu čuvenu 

RADENSKU 

onu sa crvenim srcima! 


losti. Sunce ga je sjetilo rodnoga sela, zelenoga 
drveća i livada. Sjetio se djetinjstva i sklopio 
oči. Nekada je skakutao po seoskoj prašini i 
nije nad njim bilo drugog autoriteta osim onog, 
koji se nazivlje — mama. A danas? 

Netko je pokucao na vratima. Ušao je Mar- 
cel. Div se prenuo, pružio mu ruku i pokazao 
stolicu. Izvadio je cigarete i ponudio. Marcel 
je prihvatio. Zapališe i otpuhnuše plave di- 
move. 

»Upravo razmišljam,« počeo je Div, »o pro- 
šlosti. Ovo današnje sunce me je sjetilo na dje- 
tinjstvo. Šta kažeš ti? Nije li to divno nekada 
bilo, kad smo kao srednjoškolci lomili jedan na 
drugome ravnala? A danas? Tri hiljade dugova 
imam na leđima i tri tužbe leže kod suda, a sva- 
ka mi od njih može donijeti barem po četrnaest 
dana zatvora. Danas sam razgovarao sa našim 
advokatom. Veli: stvar je vrlo komplicirana! Da. 
Direktor lista je kukavica i pod papučom svoje 
žene. On se izmotava sa svojim visokim položa- 
jem. Pomisli: za članke, koje je on sam napisao, 
ne će da snosi odgovornost! Dakle, ja treba da 
odgovaram za tuđe grijehe . . .« 

Marcel je bacio nogu na stol, zagledao se u 
telefonski imenik i šutio. 

»Ovamo opet — te proklete žene. Ne mogu 
ih se otresti. Zapleo sam se, znaš, kao pile u 
kučine . . .« 

»Jesi li zaručen?« digne glavu Marcel. 

»Zaručen?« Div se začudio. »Kakve zaruke? 
Jesi li sišao s uma? Još i to!« 

Zazvonio je telefon. Div prihvati slušalicu. 

»Ovdje Div, redakcija »Dnevnog Lista«. A, 
ti si, lutkice! Servus! Da li ću doći? Oprosti, ali 
imam službu. Nego, sutra valjda ... Da . . . Ser- 
vus! . . . Eto, opet nova spletka. Znaš, Marcele, 
to ti je tragikomični roman. Dao sam se uloviti. 
To je svinjarija! Najprije sam glačao hlače i 
okovratnike i brijao se skoro svaki dan, osvajao 
sam jednu tajanstvenu i misterioznu ženu! Velim: 
bila je prava sfinga! Eh, to ti je! Uvijek mi tako 
držimo neku žensku za nerazjašnjivi aritmetički 
problem, a svaka ti je jednostavna kao 2 puta 
2. U tome je tragikomedija! I sa mnom tako! 
Glačao sam se od glave do pete, kupovao sam 
svakog tjedna po jedan šešir, mijenjao sam 
dnevno kravate. Mislio sam, da ne ću uspjeti! 
Takav idiot! Reci ti meni, može li se ne uspjeti 
kod jedne žene? Eto!« 

Marcel je zurio u pod. Nastala je kratka 
stanka. 

»A ipak nešto je tu bilo. Znaš — nešto drugo.« 

»Kako? Misliš, da sam je volio? Priznajem, 
u početku. I to upravo dotle, dok nisam pobije- 
dio. Zar nije to glupavo. Znojio sam se i lomio 
jezik cijele večeri, strepio sam, da mi je netko 
drugi ne odnese, izdavao sam joj naloge i ona 
me je slušala i sada, kad sam došao dotle da ra- 
dim s njome što hoću, ušao je u mene neki đavo, 
i ona mi postaje dosadna. Evo, čuo si. Sad već 
izmišljam načine, kako da je se riješim Što ve- 
liš ti na ovo?« 

(Nastavit će se ) 


528 




OSVETNIK 


IZ SLAVNE HRVATSKE PROŠLOS 

I. ZA KRIŽ 

Ljuljuška se sinje more, igraju se vali, 

Silno mnoštvo vrvi, buci, cikće na obali. 
Bojovnici u boj hrle u daleke strane, 

Voljko hrle, jer ih vodi Domagaju bane, 

Koga Mlečić davno banom najgorim naziva, 
Podmukli mu Bizantinac o propasti sniva. 

Jer IDomagaj često kida bizantinske spletke, 
Često zavi u crninu nabodice Mletke. 

Sada bane u tuđinu svoju vojsku krenu, 

Da pomogne skršit silu krutom Saracenu. 

Silan nekrst iz svog gnijezda na sve strane leti 
Te prosvjeti i svetome Križu svuda prijeti, 

A Hrvati vjerni Bogu, vjerni svetom Križu, 
Lomiti će kreljut onim, što se na Križ dižu. 

I kad jeknu bojna trublja hrvatskoga bana, 
Pohrliše bojovnici s brda i poljana. 

Na suncu se koplje sjaje, bojni mač o boku, 
Lice im se vedro smije, zanos im u oku. 

Svakom spremi brašnenicu suzna oka mati, 

Pa ga sama ili seka na obalu prati. 

Mladi Borko dođe samac, nikog svoga nema, 

Da mu tkaj e bojno ruho, brašnenicu sprema. 
Majke nema, seke nema, samac je na svijetu 
Kao kaplja biser rose na samotnu cvijetu. 
Samo ga je tetošila jedna ruka meka 
Ko rođenog brata svoga nježna, brižna seka. 

U vrtiću svom je žuti neven njegovala, 

Zato se je iz malena Nevenkom nazvala. 

Igrala se s Borislavom kao s dragim bratom, 

A on ju je milovao, zvao svojim zlatom. 
Nevenka je slatka bila jedino mu blago, 

Borko joj je u samoći mile pjesme slago. 

Pjevao joj: »Tražio sam svoju zvijezdu i ja 
Med zvjezdama na nebištu, da li milo šija. 

Ali glasom nečujnim mi sitne zvijezde zbore: 

— iZaman tražiš svoju zvijezdu među nama gore. 
Ne sjaje ti ona milo u našemu nizu, 

Već te grije tamo dolje, tebi tako blizu, 
Njezina ti sjajna zraka svijetli usred mraka, 
Kuđagod se mila kreće, niče neven cvijeće.« 

I sad mu je bojno ruho svojom rukom tkala 
Na rastanku struk nevena na grudi mu dala. 
Borislav joj pogladio crnu kosu meku, 

Zagrlio, cjelovao kao slatku seku. 

Šanuo joj: »Zbogom, zlato! Kao mila sjenka 
Pratit će me, kugod krenem, divotna Nevenka. 
Miroslav će pobratim mi na te odsad pazit, 
Mjesto mene dragu će te radovati, mazit. 

A kad Hrvat povrati se iz svetoga boja, 

Ti ćeš sjati u mom dvoru — draga srećo moja!« 

2. TUGA 

Zakliktala Hrvatska, banuše joj glasi: 

»Sila se saracenska iznenada gasi, 

Na lađama laganim razbojnici stari 
Ostaviše bojište i grad tvrdi Bari. 

Domagoj će pobjednik s korimice banut, 

Dan će mira svanuti, sunašce će granut.« 

Sve se stišće k obali, bojovnike čeka, 


I — SPJEVAO DR FRAN BINIČKI 

Što se kući vraćaju zdravi izdaleka. 

Već se lađe primiču, već se ori vika, 

Al’ to nisu glasovi Kristovih vojnika, 

Nego divlji urnebes Grka izdajnika, 

Što ko strijela k obali hrle, na nju skaču, 

Zloba im je u srcu, tužna smrt u maču. 

Koga koji dohvati, nemilice siječe, 

Brizga krvca obalom, k sinjem moru teče. 
Zadrhtala Hrvatska: kudgod oko siže, 

Plamen liže iz kuća, dim se k nebu diže . . . 
Pred kućom je Nevenka neven cvijeće brala, 

U Velebit gledala, tiho uzdisala. 

Iznenada zgrabi je straga ruka vješta, 

Pritisne je na prsa kao tvrda kliješta. 

Prestravi se djevojka te zavika: »Ko si?« 

Glas podrugljiv odreza: »Šuti, ne prkosi! 

Još ćeš ljubit zahvalno ruku tu na koncu, 
Kada budeš ljubovca caru Maćedoncu . . .« 
»Hrvatska sam plemkinja, kćerka starog roda, 
Kolijevka mi bijaše pravda i sloboda, 

Dragi mi je bojovnik za Križ Kristov Borko . . .« 
Ojađena Nevenka kliknu bolno gorko. 

Al’ joj riječca zastade, suza oko zali, 

Dok joj ruka razbojna stare dvore pali. 

A sa sviju stranu se razbojnici jate, 

Mlade momke, djevojke k sinjem moru prate, 

A iz starih domova srebro, zlato kradu. 
Omamljena djevojka ne vidje u jadu, 

Gdje pokraj nje svezana gone potištena 
Pobratima vjernoga Borislava njena . . . 
Pritisnula Hrvatsku svuda tuga nijema, 

Tuga nijema, očajna, kojoj ravne nema. 

A kad djecu vidi joj Vasilj Maćedortac, 

Kliknu zlobno: »Hrvatskom prkosu je konac.« 


(Nastavit će se.) 

Iz povijesti umjetnosti 


EKSPRESIONIZAM 


Napisao Luka Perinić 


Impresionizam je nastao kao nužna reakcija 
na ukalupljene likovne forme, koje nisu dozvo- 
ljavale slobodan razmah umjetničkoga individu- 
alnog shvaćanja i koje su kao uzakonjeni me- 
hanizam obuhvaćale otrcane rekvizite ondašnjih 
umjetničkih škola. No sama revolucija, koju su 
proveli začetnici impresionizma u likovnoj umjet- 
nosti, imala je snage, dok se osjećala reakcijom. 
Staloženiji radnici imprezionizma, koji su kušali 
da formuliraju bit nastojanja prvih impresioni- 


objekt i upoznao fizikalne kvalitete i tehnički 
aparat, kojim se likovna umjetnost izrazuje. 
Stoga se činilo, da je umjetnost došla do kraj- 
njih granica savršenstva, te da za nju nema 
drugih putova. A svejedno su svi osjećali, da je 
ta umjetnost postala otrcana, ukočena, školska, 
previše intelektualizirana, a premalo iskrena i 
spontana. 

Doista, paralelno sa strogim impresionizmom 
razmahala se i cvjetala je struja neoromantička. 



ništa, njihovu tendenciju i pozitivni program — 
upali su malo pomalo u iste zablude, protiv ko- 
jih je impresionizam ustao. Htjeli su da od im- 
presionizma stvore staloženi program, opredje- 
ljeni školski pravac, koji će točno propisati sav 
postupak »uspješnog« umjetničkoga rada. 

Pod uplivom razmaha prirodnih nauka i svra- 
ćanja čitavog shvaćanja prema prirodi — i im- 
presionizam je čitavo svoje težište postavio u 
vanjsku realnost. Ona je jedina nešto značila, 
trebalo je nju zamijeniti, pretvoriti i izraziti u 
umjetničkoj formi. Osnovica svega shvaćanja 
bila je u tadašnjim težnjama na koncu konca 
materijalistička, pa je takva bila i osnovica im- 
presionizma. Bez sumnje, impresionizam je obo- 
gatio likovnu umjetnost velikim iskustvom i uči- 
nio je mnogo galame sa svojim bojovnim sta- 
vom i »novotarijama«, postigao je u svom prav- 
cu veliku virtuoznost, dobro analizirao prirodni 


No ta neoromantika u većem dijelu nije izlazila 
iz kruga impresionizma. Tek se sadržajem od 
njega lučila: prenosila se vizijom u neko drugo 
carstvo, koje nije bilo kopija realnosti, što nas 
okružuje, ali koje je i opet imalo za podlogu 
— realnost i koje je nastalo na temelju studija 
postojeće realnosti i analize njezinih osj etilnih 
pojava. 

Ipak je konac devetnaestog i početak dvade- 
setog stoljeća započeo uzbunu protiv materija- 
lističkoj bazi, dotada dominantnog pravca u li- 
kovnoj umjetnosti. Prvi pokušaji dočekani su 
sa skepsom — kao i uvijek; i tek su kasnije 
generacije postavile na pravo mjesto važnost i 
značenje tih nastojanja. 

Da, priroda, realnost, naturalizam, materija — 
sve su to lijepe riječi i lijepe stvari; no nisu ni 
jedine riječi ni jedine stvari, koje bi zadovoljile 
čovjeka uopće, a umjetnika napose. Mimo svega 
toga postoje i drugi problemi, koji se čovjeku 


Slika lijevo : 

Naslikao Paul Signac 

nužno nameću. Novo doba traži i drugim 
vrijednostima ^priznanje, čak i prednost 
pred tim materijalističkim vrednotama. 
Metafizika je potrebna i značajna. Nacio- 
nalizam postaje životvoran. Čitavu se živ- 
ljenju i radu traži dublja osnovica, nego 
što je puko vegetiranje; a materijalna 
podloga života i djelovanja ne uzima se 
više kao gotov i čitav život, o njoj se čak 
govori kao o nevažnoj i drugorednoj vri- 
jednosti. Sa prirode, zemlje i svakidašnji- 
ce pogled se uspeo na više i stao se bavi- 
ti vječnim principima, a filozofijsko shva- 
ćanje života, religiozni interes, mistika, 
nacionalnost i druge vrijednosti, koje nisu 
materijalne, postadoše odlučujući faktori 
i izgradiše druge nazore, nego što je bio 
onaj, iz kojega je niknuo impresionizam. 

To skretanje k novim nazorima i prizna- 
nje novih vrednota odrazilo se* i u likov- 
noj umjetnosti, pa je i ona udarila novim 
putanjama. Otvorena parola nove struje 
bila je »borba proti impresionizmu«, a sa- 
ma nova struja u protimbi s impresioniz- 
mom karakterizirala se kao — ekspresio- 
nizam. 

Za prve ekspresioniste možemo uzeti i 
one umjetnike, koji se obično nazivaju 
»n e o i m p r e s i o n i s t i m a«, jer je nji- 
hovo oslobađanje od ukalupljenih forma 
impresionizma značilo stvarni početak no- 
ve epohe. Prvaci ekspresionizma nisu ni bili 
odmah simpatični ni pravo shvaćeni, ali ih 
je razvoj prilika postavio na pravo mjesto 
i razvio njihove stečevine u čitav likovni 
pokret. Neoimpresionisti bili su Paul 
Signac i George Seurat (umro g. 
1891). Svoj program izrazili su u težnji, 
da ne miješaju na paleti boje spektra, ne- 
go da ih nepomiješane redaju na platno, 
tako da se konačna slika stvori u oku gle- 
daoca. Dakle, impresionistička terminolo- 
gija i polazna točka, ali ujedno i tenden- 
cija, da se oduzme uloga vanjskog pred- 
meta, materije, prirode — i da se sva vri- 
jednost prenese na čovjeka. 

Prvi ekspresionist Francuz Paul Ce- 
z a n n e, koji se rodio g. 1831., a umro g. 
1906.., došao je iz kruga takvih nazora i 
svoj rad započeo u tome istom pravcu. No 
on malo pomalo u faktičkom stvaranju 
vanjsku materiju uzima tek kao građu, a 
preradbu te građe prepušta kreativnoj 
snazi intuicije i ono, što će mu biti bitno 
kod umjetničkog izražaja, jest subjektivni 
stav prema toj doživljenoj građi, lični iz- 
raz, lična ekspresija. 


Slika desno: 

ULICA U SELU 
Nalikao Vincenz van Gogh 




Cezanne je odbacio tehniku Monetovih zareza 
i crtica i uživao u plohama; realnost predmeta, 
kakvu je stvarala analiza impresionističkih maj- 
stora, ustuknula je pred sintezom, koju doživ- 
ljuje i daje sam stvaralac umjetnik. Zato je i 
njegovo rješenje slika posve drukčije od im- 
presionističkog. On traži — ne reprodukciju vi- 
dljivog svijeta, nego odgonetku bitnosti, stvar- 
nosti. 1 to je provodio u svim svojim slikama, 
napose u mrtvim prirodama, kojima je najprije 
postao popularan. 

Zanimljivo je, da je i u drugim zemljama 
spontano nastala težnja oslobođenja od impre- 
sionizma; pa se sličan proces zapaža i kod Ho- 
lanđanina Vincenza van Gogh a, koji ta- 
kođer traži svuda život skriven ispod površine, 
koju osjetilima zahvaćamo (rodio se g. 1853., 

Van Gogh i Cezanne udarili su pozitivne osno- 
vice ekspresionizma, a drugi su ih majstori pri- 
hvatili i razvili. Neki su ih zahvatili jednostrano 
i doveli do karikature kubizma i futurizma, do 
ekstrema, koji su i opet plod intelektualiziranja, 
a ne spontanog umjetničkog stvaranja. 


Naslikao Paul Cćzanne 


JUNAK RADA 


Rijetko je tko od nas čuo za ime Karl Krause, 
a ipak gotovo svakog časa imamo u rukama 
proizvode njegova energičnog i marljivog rada. 

Seljačko, prusko dijete — Karl Krause — već 
je u najranijim danima osjetio težinu života u 
seoskoj kući, koja je obilovala samo djecom, 
jer je Karl imao desetero braće i sestara. On već 
u osmoj godini, izgubivši njih devetero i oca, 
ostao, da uz pomoć majke i starije sestre upra- 
vlja malim seoskim dobrom. Sestra mu se do- 
skora udala i malom dječačiću ne preosta ništa 
drugo, nego da se u bijelom svijetu ogleda za 
kruhom. Pomoću svog učitelja ode u Leipzig, 
da kao raznosilac poslastica i teklić kod nekog 
slastičara zasluži svakidašnji kruh. 

Za vrijeme njegova naukovanja bi na svečan 
način otvorena željeznica Leipzig-Dresden; i nje- 
govim ciljem posta: biti vozačem na lokomotivi, 
koja juri u daleke, nepoznate strane. 

Ali je za to morao postati bravarom, jer što 
će na lokomotivi raznašač poslastica? Izrazio 
je tu svoju želju i svom poslodavcu, koji mu je 
pomogao da nađe namještenje u nekoj bravar- 
skoj radnji. 

Kad je postao pomoćnikom — po tadašnjem 
običaju krene na putovanje. Proputovavši pje- 
šice i s torbom na leđima dobar dio Njemačke 
i Švicarske te obogaćen novim znanjem povrati 
se nakon dvije godine u Leipzig, gdje je dobio 
namještenje kao strojovođa u jednom grad- 
skom poduzeću. Ali je tu bilo premalo moguć- 
nosti za rad i razvoj njegove stvaralačke snage, 
i on pređe nekom majstoru, specijalisti za grad- 
nju blagajna. Istodobno je nastojao da proširi i 
svoje teoretsko znanje i stupi u društvo za po- 
moćnike, gdje se osobito posvetio učenju ma- 
tematike i crtanju. 

Karla Krausa je već davno minula želja da 
postane vlakovođom, ali se u mladom čovjeku 
rodila samosvijest, koja ga je neprestano gonila 
naprijed i govorila mu, da on mora postati ne- 
što više. Obrati se na svog dobrog, starog maj- 
stora slastičara za savjet i za pripomoć. Ovaj 
odobri njegovu osnovu, nađe mu malu radionicu 
i ishodi mu obrtnicu, te Karl Krause otvori sa- 
mostalnu radnju sa 2000 talira, koje je teškim 
odricanjem i žrtvama zaštedio. 



Napisao Dr Zvonko Šprajcer 

Ta je samostalna radnja bila malena i čedna, 
snabdjevena s najčednijim oruđem, i sa nešto 
malo željeza. No snažna volja učinila je, da je 
već za osam nedjelja Karl Krause morao naba- 
viti još nešto oruđa i najmiti jednog pomoćnika. 
Doskora se prvotna radionica za razne manje 
popravke pretvori u radionicu za izgradnju stro- 
jeva. U jesen iste godine izrađena je prva preša 
za kamenotisak, koja je učinila, da se Karl 
Krause bacio svom snagom na izgradnju stro- 
jeva potrebnih u tiskarskoj industriji. 

Posao se stao razvijati tako naglo, da je kon- 
cem druge godine bilo u radionici već devet po- 
moćnika. Broj se njihov iz dana u dan pove- 
ćavao. Izgradila se nova radionica, u kojoj su 
se prvenstveno izrađivali knjigovezački strojevi, 
strojevi za rezanje papira, škare za karton, 
strojevi za satiniranje, ali i mnogi drugi strojevi 
potrebni u svakoj tiskari. Sve je te strojeve Karl 
Krause dotjerivao tako, da ni danas nema mo- 
dernog tiskarsko-knjigovezačkog poduzeća, u 
kojemu nema barem jednog stroja iz tvornice 
bivšeg raznašača slastica. 

Nakon pet godina naporna rada bijaše pre- 
malena i nova radionica, u kojoj su sada pored 
mnogobrojnih pomoćnika radili i knjigovođe, 
tehnički crtači i drugo kancelarijsko osoblje. 
Eto domalo od njegove radionice — prava tvor- 
nica, a osim toga je trebalo osnovati vlastitu 
ljevaonicu željeza, što je ubrzo i uspio. 

U tvornici Karla Krausa izrađivali su se svi 
strojevi potrebni za grafički obrt, ali naročita 
je pažnja posvećena strojevima potrebnima u 
knjigovežnicama. Karl Krause nije mogao za- 
boraviti, koji ga je stroj uveo u bujan život za 
njegovih prvih, samostalnih dana, i tome je stro- 
ju posvetio osobitu pažnju sve do zadnjega da- 
na svoga života, koga je proveo časno u pošte- 
noj borbi i u stvaranju. 

Dne 3. ožujka god. 1902., kad je Karl Krause 
umro u sedamdeset i devetoj godini života, broj 
se njegovih namještenika i radnika, kojima je 
on uvijek bio svijetlim uzorom, kako treba ispu- 
njavati sve svoje dužnosti i biti odan intenziv- 
nom radu, popeo na brojku od preko tisuću 
duša. Zemljište, na kojemu je bila sagrađena 
tvornica obasizalo je oko 85.000 četvornih me- 
tara,, a pod brižnim nadzorom majstora, bivšeg 
seljačkog momčića, izrađeno je 79.200 strojeva, 
među kojima 19.380 strojeva za rezanje papira. 

Kadgod uzmemo u ruku kakav časopis ili knji- 
gu, zgodno je da se sjetimo, da je ta knjiga ili 
časopis došla, onakva, kakva jest, u naše ruke 
upotrebom stroja, koga je usavršio i bio mu 
tako reći ocem Karl Krause, seosko siromašno 
momče i nepoznati slastičarski teklić. I ne za- 
boravimo nikada, da su samo snažna volja i 
želja za radom i uspjehom toga dječačića doveli 
do položaja poznatog i opće uvaženog tvorni- 
čara. 

Slika desno : 

FRANJEVAČKA CRKVA I SAMOSTAN U KRAPINI 
Prigodom veličanstvenog Euharistijskog][Kongresa, koji se održa o 
u Krapini na Petrovo, 29. lipnja o. g., u toj su crkvi imali svoje 
staleško zborovanje djevojke Hrvatske Katoličke Akcije. Govorio 
je franjevački gvardijan iz Zagreba o. Klarencije Klarić 



NAKON DESET GODINA 


Kada sam svršio školu i do- 
šao kući, bilo mi je dvadeset 
godina. Taj sretni čas sastanka 
sa mojim roditeljima bio je u 
subotnje popodne . . . Pričao 
sam roditeljima — oni su selja- 
ci — o ljepotama velikih gra- 
dova i o velikom svijetu, jer oni 
nisu poznavali ništa drugo osim 
svojega rodnoga i nekoliko su- 
sjednih sela. Legao sam umoran 
od pripovijesti. Majka je sjela 
na moj krevet kao da nešto 
čeka, a kada je vidjela, da sam 
se prekrižio i skrušeno u sebi 
pomolio Bogu, nasmiješila sva 
sretna i zadovoljna. 



ŽUPNA CRKVA U KRAPINI, 
pred kojonuje na svečan način završen veli- 
čanstveni Euharistijski Kongres, koji se održao 
u Krapini na Petrovo, 29. lipnja o. g. 


Svijeća je slabo svjetlucala i 
osvjetljivala blijedim svijetlom 
svetačko lice moje majke. Sa- 
mo majka može biti tako lijepa; 
i to, kad u srcu osjeća najveću 
radost! 

»Sjećaš li se, sine, kad je onaj 
naš veliki orah kucao na okna 
stare naše kuće i kad si ti mo- 
lio večernju molitvu dan prije 
svog odlaska? Sjećaš li se onih 
molitava, koje si molio za zdra- 
vlje i sreću svoju, našu i svog 
očinskog doma? Sjećaš li se: 
komšija Đuro je došao pod pro- 
zor, a kada je čuo molitvu, tiho 
se udaljio, dok je večernje zvo- 
no zvonilo pozdrav Djevici. Sje- 
ćaš li se, kako sam te grlila . . .?« 

»Jest, majko, davno je to bilo! 
Odonda se mnogo toga promi- 
jenilo. Nema više one naše stare 
kuće, moje rodne kuće; nema 
onog oraha, da nam kuca u okna 
i svojim ledenicama da krasi 
blagdan Kristova rođenja . . . Ne- 
ma onog jasmina . . . Nema onih 
starih ljudi, koji su mi na pa- 
šnjaku pričali o slavi naših ota- 
ca, o boju sa Turcima i napokon 
se čudom čudili, što ja ostavljam 
kuću i polazim u tuđi svijet. Mi- 
slili su u sebi, da će me izgubiti, 
da ću se i ja, kao mnogi do ta- 
da, otuđiti od ideala svoga na- 
roda. Zaboraviti na tegobe plu- 
ga i motike. Zaboraviti na krva- 
vi znoj naroda.« 

Stara je baka sjedila i mirno 
slušala naš razgovor, a suze ra- 
dosnice su joj navirale i cijedile 
se niz naborano lice. 

»Svake si večeri molio gla- 
sno, ali molitva one oprosne 
večeri, bila je puna neke žalosti, 
što ostavljaš rodni dom i rođenu 


Napisao Stjepan Perč ević 
grudu. U sredini molitve si po- 
čeo plakati, a ja sam grcala su- 
ze, jer dijete svoje poslati u tu- 
đi svijet . . . Znaš!« 

»Sada ne žalite? Je li?« 

»Ne žalim, i to zato, jer i u 
tuđem svijetu nisi zaboravio na 
svoga Boga i nisi se otuđio svo- 
me domu . . .« 

Svjetiljka je žmirkala, a maj- 
ci se lice orosilo blaženstvom. 
Nakon deset godina i opet me 
kao nekad žarko poljubi lice i 
zaželi »laku noć!« 

KULTURNA PROSLAVA 
U OSIJEKU 

Klub hrvatskih književnika i 
umjetnika u Osijeku, koji kroz 
27 godina svojega opstanka 
upriličuje redovno svakoga mje- 
seca svoja književno-umj etnička 
posijela, proslavio je 3. VI. 1937. 
dvadeset i pet godišnjicu knji- 
ževnikovanja i novinarskoga ra- 
da svojega tajnika Blaža J. 
K r u n i ć a, koji je više godina 
radio u Zagrebu na socijalno- 
humanom polju kao upravnik 
doma za zapuštenu djecu i u sta- 
nici za kolonizaciju. Od štampa- 
nih njegovih radova treba istak- 
nuti »Naše selo« (1934), gdje 
prikazuje one idejne radnike, 
koji su za svoja djela uzimali 
građu iz života hrvatskoga na- 
roda, ciklus njegovih pjesama 
»Seljanke« i pripovijetke iz li- 
čkoga života. Kao politički su- 
borilac Stjepana Radića mnogo 
je sarađivao u »Božićnici«, »Se- 
ljačkoj Prosvjeti« i »Domu«, za- 
tim u: »Nevenu«, »Mladoj Hr- 
vatskoj«, »Napretku«, »Narod- 
noj Zaštiti« i drugdje. 

Bila su dva brata. Jedan je od njih bio bogat 
posjednik, nije imao djece, a bio je velika škr- 
tica . ... Drugi je bio puka sirotinja, imao je jed- 
nu kćerku, a bio je vrlo dobar. Kada je djevoj- 
čici bilo dvanaest godina, dao ju je bratu za 
guščaricu. Dvije je godine djevojčica služila, 
samo da se prehrani; poslije dvije godine je 
ojačala, pa je postala služavka. 

»Služi samo pošteno, Marice,« rekao joj je 
stric, »kad istupiš, dobit ćeš mjesto novaca — 
junicu. (Baš imam tele od četiri nedjelje, othra- 
nit ću ga i to će ti biti draže od novaca.« 

>*Pa naravno,« odgovori Marica i od toga vre- 
mena bila je u poslu brza kao oganj. Ali stric 
je bio lupež . . . Marica je služila tri godine po- 
šteno i nije se tužila, no otac se već zgurio i 
ostario, pa je morala zato kući. Tražila je ju- 
nicu, iz koje se razvila već lijepa krava. Ali stric 
je okrenuo kotače, izgovarao se, da joj toliko 
nije obećao — i htio je Maricu odbiti s nekoliko 
dinara. No ona nije bila tako glupa. 

Kod kuće je plačući sve ispričala ocu i silila 
ga, neka spor preda sudu. Otac se razljuti na 
brata i ode u grad, da podnese tužbu. 

Gospodin sudac ga je saslušao i poslao po se- 
ljaka. Seljak je slutio, da će morati junicu dati, 
ako to sudac nekako ne udesi, pa je nastojao 
da ga predobije za sebe. Gospodin je sudac bio 
neodlučan. Nije htio da razljuti bogatoga, a si- 
romah je imao pravo. Napokon je presudio na 
vrlo mudar način. Pozvao je svakoga posebno 
i dao im ovu zagonetku: »Što je najbistrije, što 
je najslađe, a što najbogatije?« s namjerom, 
da onaj, koji to pogodi, dobije junicu. 

»No kako je?« pitala je žena bogatog seljaka, 
kada je došao kući. 

»Neka bijes odnese te sudove, sada sam u 
kaši!« rekao je seljak i bacio torbu na stol. 

»No, a što ti se dogodilo, zar si izgubio?« 

»Šta izgubio! Nisam izgubio, ali ću izgubiti. 
Sudac mi je dao zagonetku: Što je najbistrije, 
što najslađe, a što najbogatije? Ako to odgo- 
netnem, junica je moja.« 

»To ću ja pogoditi! Što bi moglo biti bistrije 
od našega psa, što slađe od našeg lonca meda, 
što bogatije od naše škrinje pune talira?« 

»Imaš pravo, ženo, ti si pogodila, junica je 
naša.« Tako se umirio bogati seljak . . . 

Siromah je došao kući sav rastužen, objesio 
je šešir na čavao i sjeo k stolu. 

»No, kako ste uredili, tata?« pitala je Marica. 

»Ali, uredio! To su gospoda; oni bi čovjeka 
učinili gotovo ludim!« 

»No pa što je? Pričajte!« 

Tata je rekao, što mu je sudac zadao. 

»I ništa više? Pa to ću ja pogoditi! Samo se 
nemojte žalostiti, ujutro ću vam reći.« 

Ali siromah svejedno nije cijelu noć ni oka 
stisnuo. Ujutro je Marica došla u sobu i rekla: 

»Kad vas sudac bude pitao, recite, da je naj- 
slađe spavanje, najbistrije — oko, a najbogatija 


— zemlja, jer iz nje sve dolazi. Ali nemojte reći, 
tko vam je to rekao.« 

Sudac je najprije pozvao bogatog seljaka i 
pitao ga, da li je odgonetnuo zagonetku. 

»No, ja mislim,« reče seljak, »da ne može 
biti ništa bistrije od našeg psa, koji sve nanjuši, 
ništa slađe od mog lonca meda, ništa bogatije 
od moje škrinje talira.« 

»Dragi seljače,« rekao je sudac slegnuvši ra- 
menima, »čini mi se, da nije baš tako, ali vidjet 
ću, s kakvim je odgovorom došao tvoj brat.« 

»Milostivi gospodine, ja mislim, da je najbi- 
strije oko, koje kao munja sve vidi, najslađe je 
spavanje, jer čovjek, kada spava, ne zna ni o 
čem i odmara se, a najbogatija je zemlja, jer 
iz nje nam sve bogatstvo dolazi.« 

»Ti si pogodio, pa ćeš i junicu dobiti. Reci mi, 
tko ti je to rekao, jer znam, da to nije u tvo- 
joj glavi niklo.« 

Dugo nije siromah htio priznati, no kad ga 
je gospodin silio, spleo se i priznao istinu. 

»Dobro, kad je tvoja kćerka tako lukava, ne- 
ka sutra dođe k meni, ali neka to ne bude ni po 
danu ni po noći, ni gola ni obučena, ni pješice 
ni kolima.« 

Siromahu je kamen legao na srce. 

»Draga Marice!« rekao je, kad je došao kući. 
»Lijepo si to napravila! Sudac nije htio vjero- 
vati, da sam se tome ja dosjetio, pa sam mu 
morao reći, što sam znao, a sada moraš ti k nje- 
mu otići, ali ni po danu ni po noći, ni obučena, 
ni gola, ni pješice ni na kolima.« 

»Pustite to meni, ja ću to već izvesti.« 

U dva sata poslije pola noći ustala je Marica, 
uzela je vrlo rijetki šal, obukla ga je, na jednu 
nogu je metnula čarapu, na drugu cipelu, a ka- 
da je bilo tri sata, između dana i noći, sjela je 
na kozu, pa je tako napola pješice, napola ja- 
šući došla u grad. Gospodin sudac je gledao 
s prozora i čekao brđanku. Kad je vidio, kako 
je dobro izvela svoju zadaću, rekao je: 

»Sada vidim, da si duhovita djevojka; ako 
hoćeš, uzet ću te za ženu.« 

»Zašto ne bih htjela?« odgovorila je Marica 
i odmjerila suca od glave do pete. 

Dan prije vjenčanja rekao je brđanki, da se 
ne smije miješati u njegove stvari, ni u suđenje 
ni u što drugo, inače da se mora istoga časa 
vratiti k ocu. 

»Učinit ću po tvojoj volji,« odgovorila je. 

Sutradan je bila svadba, a od Marice postala 
je visoka gospođa. Sve joj je išlo od ruke, pre- 
ma svakome bila je ljubezna, a svoga je muža 
ljubila; zato ju je svatko poštivao. 

Jednom su došli k sucu dva seljaka, jedan je 
imao pastuha, drugi kobilu. Kada je kobila do- 
bila ždrijebe, nastalo je pitanje, kome to ždri- 
jebe pripada. Seljak, koji je imao pastuha, tvr- 
dio je, da ždrijebe po svim pravima pripada nje- 
mu; seljak, kojemu je pripadala kobila, govorio 
je, da on ima još veće pravo na ždrijebe. Tako 

su se svađili, dok nisu došli i do suca... Se- 
ljak, koji je imao pastuha, bm je bogat, pa je 
suca podmitio i dobio je ždrijebe. 

Međutim je sučeva gospođa sve prisluškivala 
iz pokrajnje sobe — i nije joj se dopala ne- 
pravedna osuda. Kada je izišao onaj siromašniji 
seljak, pozvala ga je k sebi i rekla mu: 

»Zašto ste se dali tako prevariti? Tko je živ 
vidio, da pastuh može dobiti ždrijebe?« 

»Ja znam, da mi je učinjena velika nepravda, 
ali kada je gospodin sudac tako napravio, što 
mogu raditi?« 

»Vjerujem, ali slušajte: nešto ću vam reći pod 
uvjetom, da nikome ne odate, tko vas je tako 
savjetovao. Sutra oko podne uzmite mrežu, po- 
pnite se na brdo i pravite, kao da lovite ribu. 
Moj muž će ići s nekom gospodom u to vrijeme 
onuda. Kad vas budu pitali, što to radite, a vi 
odgovorite: Kad pastuh može da ima ždrijebe, 
onda mogu i na brijegu rasti ribe.« 

Seljak se zahvali gospođi i obeća joj, da će 
poslušati njezin savjet. Drugi dan pošao je go- 
spodin sudac s nekoliko gospode u lov Tu već 
izdaleka opaze, kako seljak na brdu rasteže mre- 
žu. Svi su se počeli smijati. Došavši do samog 
vrha upitali su seljaka, što to radi. 

»Lovim ribe,« odgovori seljak. 

»Ti, luđače!« vikao je gospodin sudac, »Tko 
je živ vidio, da na brijegu rastu ribe?« 

»Kad pastuh može da ima ždrijebe, onda mo- 
gu i na brijegu ribe rasti,« odgovori seljak. 

Sudac je postao kao božur. Odmah je 
pozvao seljaka na stranu i rekao mu: 

»Ždrijebe je tvoje, ali mi moraš najprije 
reći, tko ti je dao taj savjet.« 

Seljak se opirao, koliko je mogao, ali 
je konačno ipak izdao sučevu gospođu. 

Navečer došao je sudac kući, ušetao se 
po sobi ne obazirući se uopće na gospođu, 
ne govori ni riječi, a niti ne odgovara na 
pitanja. 

Iza dugo vremena zaustavio se pred 
njom gospodin muž sa smrknutim licem i 
rekao joj: 

»Sjećaš li se, što sam ti prije vjenčanja 
naložio?« 

»Znam, znam.« 

»Zašto si onda seljaku ono savjetovala?« 

»Zato, jer ne mogu podnijeti nepraved- 
nost. Siromašni je seljak bio prevaren!« 

»Bio prevaren ili ne, to se tebe ništa ne 
tiče. Možeš se vratiti, otkuda si došla. Da 
ne kažeš, da sam i s tobom nepravedno po- 
stupao, dopuštam ti, da uzmeš ono, što ti 
je najdraže.« 


»Hvala ti, dragi mužu, za tvoju dobrotu, a 
•kada drugačije ne može biti, poslušat ću. Dopu- 
sti, da još po posljednji put s tobom večeram, 
i to tako veselo, kao da se među nama nije ni- 
šta dogodilo.« 

Marica je odmah otrčala u kuhinju, dala je 
pripraviti dobru večeru i donijeti najbolje vino. 
Kada su bila jela na stolu, sjeli su obadvoje, jeli 
su, pili i govorili kao inače. Gospođa je dolije- 
vala svome mužu puno u čašu i opila ga! 

Zatim ga odveze sa sobom kući . . . 

Sunce je sutradan visoko odskočilo, kad se 
gospodin sudac probudio. Gleda, tare oči, ali se 
ne može dosjetiti, što se to s njim dogodilo. Na 
to uđe na vrata njegova žena u prostoj, ali či- 
stoj seljačkoj suknji, s crnom kapicom na glavi. 

»Ti si još ovdje?« upita je muž. 

»No, a zašto ne bih bila? Pa kod kuće sam.« 

»A šta ja radim ovdje?« 

»Zar mi nisi dopustio, da uzmem sa sobom 
ono, što mi je najdraže? Ti si mi najdraži, pa 
sam uzela tebe.« 

Gospodin se sudac počeo smijati govoreći: 

»Neka ti bude oprošteno! Vidim, da si pamet- 
nija od mene, zato ćeš od današnjeg dana ti 
suditi, a ne ja.« 

Gospođa se tome veselila i od toga dana je 
ona sudila, i sve je bilo dobro. 

Prevela Zlata L. Perinić 


Slika desno : 

FILM O IRSKOM BORCU ZA SLOBODU CHARLESU 
PARNELLU 

Irska je mnogo vojevala, da se domogne svoje narodne slo- 
bode, i u tim nastojanjima dala je uzornih i požrtvovnih bo- 
raca. O jednome od njih, Charlesu Parnellu, izrađen je sada 
vrlo zanimljiv film, u kojemu glavnog junaka igra filmski 
glumac Clark Gable. Tog obljubljenog glumca prikazuje naša 
* slika 

Foto Metro-Goldwin-Mayer 

ŠTO Z A sr I M A. Ž B ST E 


ŽE*E PILOTI 

U našem vijeku, naročito iza Svjet- 
skog rata, žena se nastoji afirmirati 
u svakome zvanju. Rame uz rame 
s muškarcem radi i bavi se svim gra- 
nama znanosti, umjetnosti, sporta, 
tehnike i zabave. Naravno, nije mo- 
glo da izostane ni njezino zanima- 
nje za avijaciju. Već smo čuli o že- 
ni glasovitog pilota Lindbergha, koja 
prati svog muža na zračnim lijeto- 
vima, a pisalo se i o drugim odva- 
žnim ženama, koje su se dale na 
razne zrakoplovne pothvate. Među- 
tim, to su bile — neke iznimke! Ako 
proučimo razne statistike, vidimo, da 
je žena još uvijek rijetka u avija- 
ciji. 

U Sjedinjenim Američkim Država- 
ma, gdje je avijacija najviše raši- 
rena, svega 440 žena imaju pilotski 
ispit. U Engleskoj ima svega 198 že- 
na pilota. Od toga broja osposo- 
bljenih žena za pilote ima ih vrlo 
malo, koje imaju i diplomu saobra- 
ćajnog pilota (ta diploma daje pilotu 
dozvolu da upravlja putničkim avi- 
onom). Takvih žena pilota ima u 
Americi 71, a u Engleskoj samo 13. 

Većina američkih žena pilota za- 
posleno je u tvornicama za avione. 
Zanimljivo je, da su skoro sve te 
američke pilotkinje dobile diplome 
u Kaliforniji; valjda jer se u Kali- 


Tjedni kalendar dobre domaćice 

Rlmokat. 

kalendar 

Srpanj — juli 

Nedjelja 

Objed: Ragu. Pečena patka sa 

u 

miješanom salatom. Kolač sa višnja- 
ma. 

Pio I. 

Večera: Šunka s hrenom. 

’onedjeljak 

12 

Objed: Juha od kostiju sa va- 
ljušcima od grisa. Faširano meso i 
varivo od mahuna. 

Večera: Bečki narezak sa sa- 

Mohor 

latom. 

Utorak 

13 

Objed: Juha od rajčica. Gove- 
dina sa mladim krumpirom. Voće. 
Večera: Govedina s lukom (na 

Margarrta 

salatu). 

Srijeda 

Objed: Juha od krumpira. Po- 

14 

hana jetra s graškom. Rezanci s ora- 
sima. 

Bonaventura 

Večera: Jaja sa cvjetačom. Sir. 

Četvrtak 

15 

Obje d: Juha od zelenja. Pržoli- 
ca i varivo od buče. Naduvak od ri- 
že sa malinama. 

Večera: Teleći odrezak s vr- 

Henrik 

hnjem. * 

Petak 

16 

Objed: Juha od graha sa vr- 
hnjem i prženim žemljama. Okru- 
gljice sa kajsijama. 

Večera: Kiselo _ mlijeko sa kru- 

Gospa od K. 

hom. Palačinke. 

Subota 

17 

Objed: Govedska juha s rezan- 
cima. Govedsko pečenje s varivom 
od krumpira. Voće. 

Večera: Kranjske kobasice s hre- 

Aleksije 

nom. 


forniji nalazi glasoviti filmski grad 
Holiwood, u kojemu se smatra po- 
sebnom otmjenošću, kad dama znade 
da upravlja avionom. Kod nas o ta- 
kvome šta sanjaju tek mlade djevoj- 
ke, koje sanjaju i o ostalim senza- 
cijama u životu, no po svoj prilici 
ni jednoj od njih ne će .se ostvariti 
taj san i ni jedna od njih ne će se 
domoći pilotskog zvanja. 

NEŠTO O ZELENJU 

Zelenje, koje raste nad zemljom, 
vrednije je za čovječje zdravlje ne- 
go povrće, koje raste pod zemljom, 
jer ima veću zalihu sunčanog svi- 
jetla, veći postotak eterskih ulja, mi- 
neralnih soli i vitamina. 

Zelenje, koje raste pod zemljom, 
treba, prije nego ga gulimo, dobro 
oprati i onda tanko narezati. Samo 
mlado zelenje ne treba narezati. I sa- 
latu treba valjano oprati, ali ne gnje- 
čiti, nego staviti na sito, da se oci- 
jedi s nje voda. 

Kod zelenja treba oprezno paziti, 
kako ćemo ga soliti. Posoli ga istom 
10 — 15 minuta prije, nego će biti go- 
tovo skuhano. Ako ga prerano poso- 
limo, poremetimo prirodne soli, koje 
se nalaze u zelenju, a koje su za našu 
hranu dragocjenije od kuhinjske soli. 

Zelenje se nikad ne smije prepariti 
niti kuhati u previše vode. Vodu, u 
kojoj se kuhalo zelenje, upotrijebi 
za kuhanje juhe ili umaka, jer su u 
njoj dragocjene tvari iz zelenja. 

Zelenje, koje ima neugodan vonj 
(od gnojiva), polij toplom vodom i 
ostavi u njoj 10 do 15 minuta, pa će 
ta voda izvući taj vonj. 

Zelenje je dobro pirjati ili peći u 
pečenjari pa ponuditi s umacima. 

Kućni savjet I 

Kako ćemo se riješiti mravi iz smo- 
čnice? Mrave ćemo uništiti, ako uz- 
memo jednu trećinu pjenice i dvije 
trećine meda, pa to smiješamo i met- 
nemo na papir od ljepenke. Mravi 
će uginuti, čim se toga najedu. — 
Drugo je sredstvo prašina od borak- 
sa, jer A od nje ugibaju mravi, čim 
je se najedu. — Nadalje, ako male 
komadiće spužve pospemo sitnim še- 
ćerom i stavimo pred mrave, posti- 
gnut ćemo isti uspjeh. Mravi žderu 
spužvu skupa sa šećerom; spužva 
se napne u njihovom želucu i oni — 
poginu. 

Čuvanje rublja u ormaru. Rublje, 
koje se ne upotrebljava tako često, 
treba ponekad izvaditi iz ormara, 
objesiti ga i preložiti, jer će inače 
postati lomljivo na pregibu. Vrlo je 
korisno ormar s rubljem ponekad 
držati otvoren nekoliko sati i to za 
sunčanog dana. Tako će svježi zrak 
ući u nj, te će ujedno iz ormara ne- 
stati neprijatnog zadaha. 

Uljene mrlje na staklu. Mrlje va- 
lja dobro natrti zelenim sapunom te 
ih tako ostaviti 24 sata. Iza tog vre- 
mena mrlje su se omekšale, pa ćemo 
ih lako ukloniti. 

Da glačano rublje bude trajnije. 

Primiješaj rastopljenom vrućem škro- 
bu malo prašine od kocelja (alauna), 

u tu smjesu zamoči rublje, te ga gla- 
čaj vrućom utijom. Tako oškroblje- 
no rublje ne zamrlja se brzo, a i duže 
će nas moći poslužiti. 

Kako ćemo dobiti što više soka iz 
limuna? Da dobijemo iz limuna što 
više soka, metnut ćemo ga ponajprije 
u toplu pećnicu ili na drugo toplo 
mjesto. Čim se limun dobro ugrije, 
onda istom treba iz njega iscijediti 
sok. 

Novi čepovi ne smiju se prije upo- 
trebe iskuhavati. Samo stare, a oso- 
bito one, koji su poplesnivili, iskuhat 
ćemo u kipućoj vodi. Kod novih, ne- 
samo da je iskuhavanje nepotrebno i 
suvišno, već je dapače i škodljivo, 
jer gube pruživost, postaju krhki — 
te se lome. 

Dobar tek 

Zelenje sa rižom. Očisti prema go- 
dišnjoj dobi razne vrste zelenja: ko- 
rabice, graška, mrkve, šparge, cvje- 
tače i drugo. Korabicu i mrkvu na- 
reži na komadiće. Sve zajedno metni 
kuhati u vrelu slanu vodu. Dodaj i 
na male kocke narezane slanine. Kad 
je sve mekano kuhano, dodaj dvije 
žlice konzerve od rajčice, četvrt kg 
riže i žlicu naribanog parmezana. Ku- 
haj polagano i pazi da ne zagori. 
Kad je riža mekana, možeš prema 
ukusu dodati još malo masti od pe- 
čenja. Kad metneš na zdjelu, pospi 
odozgo parmezanom. 

Palačinke sa vrganjima. Vrganje 
operi, očisti i nareži. Na vruću mast 
metni dosta nasjeckanog peršina i 
narezane vrganje, posoli i pirjaj. Kad 
su gotovi, dodaj dvije do tri žlice ki- 
selog vrhnja te neka sve provrije. 
Ispeci tanke palačinke, slaži na zdjelu 
najprije palačinku, na nju metni pir- 
janih vrganja, zatim opet palačinku, 
pa opet vrganja i tako redom dok 
sve ne potražiš. Odozgo pospi riba- 
nim parmezanom i ponudi vruće. 

S. A. 


NAJMODERNIJA 

„M A-M A“ dječja kolica 

Na otplatu bez jamca i povišenih 
cijena. — Najjeftinije kupujete \ po- 
pravljate izravno kod proizvađača 

PRERADOVIĆEVA ULICA 22 


DJežia kolica 

dječji kreveti i sve ostalo 
željezno i mjedeno poktaćtvo 
najjeftinije kod 

FILIPA BAUMA 

DEŽMANOVA2— PROLAZ TUŠKANAC 


DOMAĆICE 

Kupujte staklenu, porculan- 
sku 1 vatrostalnu (feuerfest) 
robu u domaćoj staklani 

R. FAS AR I O 
Ilica 5 ZAGREB Ilica 5 



Pustolovni roman u slika ma 
13. NAPISAO R. L. 



Kapetan Smollett do- 
zove Long Johna, da ga 
upita za neke položaje 
na Otoku Kostura. Long 
John pograbi nacrt; ali 
to nije bio onaj iz kov- 
čega Billy Bonesa! Bio 
je bez crvenih oznaka! 



ZLATNI OTOK 


Mali Jim sretne na pa- 
lubi doktora Liveseya te 
mu potajno šapne: »Ude- 
site, da se nađem s va- 
ma, kapetanom i squi- 
reom na kakvu skrovitu 
mjestu. Moram vam ot- 
kriti jednu tajnu . . .« 


Doktor je taj sastanak 
odmah upriličio. Dao je 
mornarima ruma, pa od- 
veo u sobicu kapetana i 
squirea te dao unutra po- 
zvati i malog Jima. Jim 
im je ispričao sve, što 
je iz bačve čuo. 


»Znači,« reče kapetan, 
»da uz naš četvoricu, 
koji se ovdje nalazimo, 
možemo još računati s 
tri Trelawneyeva čovje- 
ka. Nas dakle ima sedam, 
a njih devetnaest! Bra- 
ćo, budite oprezni . . .« 


? a naS " ob " e " IDEALI U ODGOJU DJECE 

Napisao Martin Čuturić 


Najveća je briga mnogih roditelja, na koji 
će način priskrbiti svojoj djeci mogućnost mate- 
rijalnog blagostanja. I okolo tog problema ude- 
šavaju čitav odgoj svoje djece . . . Međutim se 
takvi roditelji postavljaju na posve krivu od- 
gojnu osnovicu. Nitko ne kaže, da ne treba mi- 
sliti i na to, kako će se djeci pripraviti što udob- 
nija budućnost, dapače, to spada među važne ro- 
diteljske brige, pogotovu u današnje vrijeme. No 
treba naglasiti, da to nije i ne smije biti jedina i 
najveća briga roditelja za njihovu djecu . . . Po- 
red materijalnih potreba ima čovjek i duševne 
potrebe, pored tijela ima čovjek i dušu — pa je 
vrlo lijepo rečeno, da »ne živi čovjek samo o 
kruhu!« Zato i pred roditeljskom brigom za 
pribavljanje materijalnog blagostanja njihovoj 
djeci i pred svim ostalim njihovim brigama treba 
da u odgoju vlada briga za duševne odlike djece: 
da pripravimo njihove duše, kako će izvršiti po- 
slanje, koje im je na ovom svijetu namijenjeno, 
kako će osjetiti potrebu i dužnost da čine do- 
bro i kako će razviti sposobnosti da u životu 
toga dobra učine što im je najviše moguće. 

Potrebno je, da često roditelji ostave po stra- 
ni misao na položaj, koji će njihovo dijete za- 
uzimati u društvu, i da u odgoju ne budu ne- 
prestano vezani uz »karijeru«, koju će njihovo 
dijete postići, jer u svemu tome nije jedino ni 
najveće blagostanje i mir. Naprotiv treba da 
neprestano imaju na umu, kako se u svim zva- 
njima, na svim društvenim položajima i u svim 
»karijerama« može i mora služiti časno i po-, 
šteno, služiti' Bogu i biti od koristi bližnjima. 
Brigu da osposobe dijete za jedno ili drugo zva- 
nje imaju škole i radionice, a donekle i roditelji; 
no najveće nastojanje u obitelji treba da bude, 
da od djeteta stvori pravog, poštenog, savje- 
snog, karakternog i kreposnog »čovjeka«. 


To će roditelji moći da postignu jedino, ako 
imaju pred očima visoke ideale i ako ih isto tako 
stavljaju pred oči svojoj djeci. Govoriti djeci 
neprestano o materijalnim potrebama, o novcu, 
o društvenim položajima, unosnim karijerama i 
o užitcima, o radu kao teretu ili kao kazni, ko- 
joj treba na svaki način nastojati da se izmakne, 
o putu, kojim treba poći da se lakše pretekne 
druge i slično — znači preporučivati im ono, 
čega ima nažalost i previše na svijetu, i voditi 
ih prema lažnom životnom cilju . . . Ako želi- 
mo, da naša djeca krenu doista prema dužno- 
sti, prema dobru i sreći, treba da ih naučimo, 
neka uzdignu oči i misli iznad zemlje te misle i 
na ono, što nije samo visoki položaj ili puna 
kesa novaca. Djetetu treba dati — ideale, koji će 
ga uzdizati i voditi na životnoj stazi, koji će 
mu opravdati življenje i protumačiti, čemu su 
dužnosti, rad, napor, žrtva, pa i bol. To je na- 
ročito potrebito danas, našoj mlađoj generaciji! 

Laž je, da ideali djecu pretvaraju u sanjare! 
Ideali 'ih naprotiv vode da spoznaju istinu, da 
vide i da traže nešto više i nešto bolje od obič- 
ne i krute svakidašnjice. Osvijetljene zrakama 
ideala sve stvari iz života dobivaju drukčiji, do- 
stojniji izgled, pa ih lakše možemo djeci pre- 
dati. Ideali treba da budu kao zvijezde vodilje 
— nešto izvan nas, nešto više i udaljenije, pre- 
ma čemu moramo stremiti i udešavati svoju ži- 
votnu stazu i orijentaciju . . . Osnovica pravih 
ideala leži u vjeri. Onaj, koji ne vjeruje, traži 
ideale na zemlji; ali to su lažni ideali. Ni domo- 
vina, ni obitelj, ni čovječanstvo, ni pravda — kao 
ideali, koje postavljaju ljudi, koji ne vide ništa 
dalje od zemlje, slabi su, lažni i nepotpuni, dok 
ih ne osnaži i ne obasja žar vjere. Toga moraju 
biti svijesni svi roditelji i to moraju imati na 
umu pri odgajanju svoje djece. 

. KAD MLADA ŽENA KUHA. 
M 1 a d a ž e n a: »U podne je bio 
ovdje jedan prosjak. Dala sam 
mu tanjur juhe i jedan dinar. 

Muž: »Je li taj jadnik pojeo 
juhu?« 

Ž e n a: »Jest«. 

Muž: »E onda je zaista za- 
služio dinar!« 

'NA SUDU. »Vi ste tužitelju 
rekli, da je idiot. Kako ste mo- 
gli izabrati taj izraz?« 

»'Našao sam ga u leksikonu.« 

SELJENJE DUŠA. »Da li vje- 
ruješ u seljenje duša?« 

»To se razumije! Imali smo 
blagajnika, koji je orobio bla- 
gajnu i neprekidno selio po svi- 
jetu.« 

»Pa što to ima veze sa selje- 
njem duša?« 

»On je bio duša našeg podu- 
zeća.« 

VJERSKO OČITOVANJE. Go- 
vornik u predavanju: »Gospodo, 
ja sam — Bogu hvala — ate- 
ist! . . .« 

PROBLEM. »Gospodine dok- 
tore, ima li protiv besanice ne- 
vinih sredstava?« 

»Kako ne. Najbolje da se broji 
do hiljadu.« 

»Da, ali naša beba ne zna bro- 
jiti.« 

GLEDANJE U BUDUĆNOST. 
»Gospodine Cipliću, kad ćete mi 
povratiti onih dvjesto dinara?« 

»Tako daleku budućnost ne 
mogu predvidjeti.« 


ŠALE 


PENZIONERSKI. Stari pen- 
zioner bio je pozvan kod svojih 
susjeda na ručak, ali nije do- 
šao. Nekoliko dana kasnije sret- 
ne ga susjeda i upita: 

»Zašto niste došli kod nas na 
ručak?« 

»Hm! . . . Iskreno da vam ka- 
žem, nisam bio gladan.« 

»Ali, molim vas, ta valjda čo- 
vjek u takvim prilikama ne do- 
lazi samo radi jela!« 

»Znam, gospođo, ali ja, znate, 
nisam bio ni žedan.« 

INFORMACIJA. »Ana, za ve- 
čeras spremite večeru! ■ Imamo 
goste.« 

»A kakva, gospođo, želite da 
bude večera? Treba li gosti da 
još koji put dođu kod vas ? ili 
ne?« 

IPAK NEŠTO. Žena (viče na 
veseloga muža): »Protjerat ću 
te do vraga, jer je sve moje. Ru- 
benina, pokućstvo, grunt i kuća, 
sve je moje! Rado bih znala, što 
si pak imao prije nego si mene 
uzeo?!?« 

Muži »Blaženi mir!!!« 

IZVAN SLUŽBE. Namje- 
štenik: »Gospodine direktore! 
Slobodan sam zamoliti mali do- 
datak na plaću.« 

D i r e k t o r: »A s kojeg ra- 
zloga?« 

Namještenik: »Oženio 

sam se.« 


Direktor: »Žalim. Ali ne- 
sretne slučajeve izvan službe ne 
možemo uvažiti!« 

ISKRENO. Mladi, neoženjeni 
kućni liječnik tješi lijepu udo- 
vicu svog pokojnog pacijenta: 

»Umirite se,, milostiva! Ta vi 
ste mlada i lijepa, pa se lako 
možete ponovo udati i biti još 
sretna.« 

»Doktore! Vi pogađate moju 
najskrovitiju želju . . .« rekne 
halo udovica. »A smijem li ove 
vaše riječi shvatiti kao ponudu?« 

»Oprostite, milostiva gospo- 
do!« odgovori liječnik. »Mi lije- 
čnici doduše propisujemo lije- 
kove, ali ih ne volimo sami uzi- 
mati . . .« 


Molimo p. n. pretplatnike 
da, pošalju zaostalu pretplatu! 


Najveća 
katoli- 
čka 
tvrtka 
glazbala 
u državi 

DOBRIJAN IGRA TENIS 



Jelte. djeco? Svi su, svi su, 
al ko Čika nisu! 
Pobjedu će izvojevat 
on i na tenisu! 



Lulu puši i reketom 
preko zraka reže, 
lopta leti silnom snagom 
ravno preko mreže. 



Al se odmah natrag vraća, 
lulu mu obara 
i još tresne čiku u nos! 
Nevaljanka stara! 



Joj, kako je čika srdit! 
Sve mu skače kosa! 

Za nagradu mora kući 
polupana nosa . . . 


Ilustrovani tjednik „Obitelj" izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelii " 
Zagreb, Trenkova 1. Adresa uredništva i uprave „Obitelji": Zagreb , Trg Kralja Tomislava 21. Telefon 54-17. Ček. rač. pošt. šted. br . 33.536 
„ Obitelj m se tiska u Tiskari Narodnih Novina u Zagrebu. Za tiskaru odgovara V. Kirin , Deželićeva ul. 2. 

Nekolika za put vrlo prikladniji potrepština, koje je vrlo Inko načiniti. Od lijeva na desno: L jastučić 
ii vune u dvije boje. Vrlo zgodan za vi ali ili za izlet, a lako se no Sk — 2. Košića za sve stvari potrebne 
kod Čišćenja cipela. Kroji se iz seljačkog platna i veze sa živim boi ama — 3. Spremnice za rupčiće od svile- 
nog materijala, sa ubrusom ođ veziva. — 4, Putna apoteka napravljena iz seljačkog platna podstavljenog sa 
jednobojnom, čvrstom tkaninom. U džepove stavlja se sve najpotrebnije za pomoć (jod, aspirin, benzin za 
pranje rana, vazelin, prašci za ublažen je bolova, ovoji i t d*) Vezivo po volji. 

Složila A rt k a F e r d e r b e r, Vrbovec 


V o d o r a v (i o: L Dio glave, 3. 

začin jelu, 5 grčko slovo, 6, nejako, 
7, đesinfekcijsko sredstvo, 9. kopre- 
na, 10* svaki 13. mravi, 16. moral, 
19. zastor, 22 tvoja (star. oblik), 23, 
Obri, 24. naša rijeka, 25. rimski kuć- 
ni bog, 26. vremensko razdoblje, 27. 
Gospina majka. 

Okomito: 1, kopno uz vodu, 2, 
negve, 3. snaga (pad), 4 kuga, 6. 
prilog jelu, R zamjenica, 11, mjera 
za clektr. struju, 12, naš otok, 14. boj, 
15. vrtlog 16. razdoblje, 17. druk- 
čije, IH. hunski kralj, 19. gips. 20. 
vjerna, 2L aždaja. 


Odgonetke treba postati do 20. 
srpnja. Među odgonetate podijelit 
će se 10 lijepili knjiga. 


Odgonetke I nagrade Ii 10. fer« 

Vodoravno: 2. veo, 4. malo- 
van, 6. Ana, 7. otok, 9. Nada, 12, 
plav, 10, tona, 16. arena* 16. sva^ 
IH. kuna, 20. obod, 22. sala, 23, ina 
25. linorez, 26. aga. — Okomito: 
I, neon, 3. ovan, 4. meta, 5. nado, 7 
olovo, R ovako, 10. ataka, U. Anina 
13. pet, 17. Abel, 19. ulaz, 21. dina. 
24. noga. 


Nagrade su podijeljene ovako: P< 
jedan radirung dobili su: Č, ss. Dra- 
gocjene krvi iz J n B. Batinić iz Sa' 
rajeva, 1. Perinić iz Zagreba* L Er 
iz Beograda i H. LovriG Po jedni 
knjigu: Tatjana Gašpić, Sarajevo, O 
P iSkorić iz Z„ M, MatičiĆ iz K. t 3 
Šercer iz G- i V. Kereković iz Za 
greba. 







